
Helikopterzaj-csökkentés

A zaj a légi járművek velejárója a múltban és napjainkban is. A gépek zaja folyamatosan erősödő tendenciát mutat, közel egyenesen arányosan a hajtóművek teljesítményének növekedésével. A repüléstechnika megérett arra a szintre, hogy elkezdjen foglalkozni az ártalmas zajszennyezéssel.
Vizsgálatokkal igazolt, hogy a folyamatosan zajnak kitett emberek egészségkárosodást szenvednek, rövidtávon közérzetük romlik, munkaképességük csökken, hosszútávon koncentráció- és alvászavar lép fel, az egyén agresszív és feszült lesz. Következésképpen megnő a hibázási lehetőség, melyek balesetet, sőt katasztrófákat okozhatnak. Katonai oldalon a küldetés sikerét határozhatja meg egy halkabb légi jármű alkalmazása. A cél közös, megalkotni egy olyan helikoptert, melynek akusztikai jellemzői igyekeznek megfelelni az aktuális normáknak, felhasználva a rendelkezésre álló technikai újdonságokat. Ezeket a technológiákat mutatom be a dolgozatomban.



